Cheyenne
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Cheyenne er hovedstad i delstaten Wyoming i USA, og ligger ved foten av Rocky Mountains, 1850 meter over havet, med 63 624 innbyggere (US Census, 2017).
Næringsliv Cheyenne er et jernbaneknutepunkt og regionalt handelssenter. Jernbaneverksteder, oljeraffinerier og kjemisk industri er viktige næringer. Frontier Days og The Old West Museum minnes pionérdagene. Historie Cheyenne ble grunnlagt i 1867 av Union Pacific Railroad, oppkalt etter urfolket cheyenne. Byen ble hovedstad i territoriet 1869, og delstatshovedstad fra 1890 da Wyoming ble opptatt som delstat. Årlig rodeo (Frontier Days) er blitt holdt i juli siden 1897. I pionertiden var Cheyenne kalt «Heel on Wheels» på grunn av de røffe gjengene som fulgte med jernbanebyggingen. Les mer i Store norske leksikon Wyoming USAs geografi USAs befolkning USAs historie Økonomi og næringsliv i USA